section_heading: Demografija
paragraph_text: Istočni Indijci (Hindustani) čine većinu stanovništva Surinama (37% stanovništva). To su potomci emigranata koji su otišli iz Indije u 19. stoljeću. Kreolci (mješavina bijele i crne rase) čine 31% stanovništva, a Javanci (iz bivše nizozemske kolonije Indonezije) čine 15% populacije. Maronci (potomci pobjeglih afričkih robova) čine 10% stanovništva. Ostatak stanovništva su većinom: Kinezi, Europljani i Brazilci. Najzastupljenija je hinduistička vjera, ali su islam i kršćanstvo također dosta rašireni. Nizozemski je najrašireniji i službeni jezik Surinama, ali dosta stanovništva koristi i svoje matične jezike (sranang tongo, n'djuga, javanski i drugi). U Nizozemskoj postoji veliki broj Surinamaca.